**Referat af bestyrelsesmøde onsdag den 6. april 2022 kl. 18:00**

**Valg af ordstyrer og referent:**

Rie blev ordstyrer, Hellen referent

**Bestyrelsen konstituerede sig:**

Rie blev næstformand og har fortsat ansvar for ”de grønne poser” til bioaffald og velkomstpjecen, Hellen blev sekretær og mailansvarlig, Tom og Niels har ansvaret for kontakten til gartneren Poul-Erik ”grønt udvalg”, og Claus i nr.103 hjælper med Hjemmesiden.

Tom præciserede, at der er tavshedspligt om alle emner der indeholder ”Personer.” Det gælder både ejere, beboere og Firmaer, som arbejder eller har arbejdet for os.

**Hurtig opfølgning på opgaver fra sidste referat:**

Tom og Niels har holdt møde med Poul-Erik om det kommende års arbejde. Der er flisearbejde langs blok 1 og der skal arbejdes med mos-bekæmpelse. Der følges op af møder ca. en gang i kvartalet.

Plankeværket ved Roskildevej 191 er fortsat ”under behandling” Tom (og Niels?) tager en snak med ejerne, om hvordan vi kommer videre.

**Planlægning af arbejdsdage, herunder godkendelse af forslag til indkaldelse af beboerne:**

Forslag til indkaldelse blev godkendt. 25.april er tidspunktet 16:30 – 19:30

Bo og Hellen er ansvarlige for 24.og 25. april.

Hellen skaffer lister til afkrydsning,

Bo og Torben sørger for indkøb hos Bauhaus.

**Opgaver:** Legehusets tag skal repareres, Abetræet skal flyttes, der skal fjernes fodhegn ved 62/64 og rundt om bedet ud for 71/73, der skal males plankeværk ved nr. 62/70 og der skal skæres græskanter på hele området. Herudover er der almindelig oprydning og fejning. Måske skal der opsættes skilte om ”videoovervågning.” (Tom kigger på skilte)

**Løbende sager:**

Maling af trappe, utæt etageadskillelse, skimmelsvamp, oprydning, kloak, græs ved hoveddør, raftehegn.

Hellen svarer på problemet om maling på trappe, øvrige sager er afsluttet eller under behandling.

**Kort debat om ”Brugsret:” hvordan kommer vi videre?**

Vi aftalte at bruge et ”skurmøde” til at gennemdrøfte bestyrelsens holdning og lave en plan for videre arbejde, så beboerne kan få en seriøs tilbagemelding.

**Planlægning af bestyrelsesåret aktiviteter og datoer:**

Der skal afholdes 4 bestyrelsesmøder om året: april, august, november og februar.

Herudover ”skurmøder” når der er behov.

Næste møde er et skurmøde, hvor vi evaluerer arbejdsdagene. Det er aftalt til 5.5.22 kl.16:30. Ved skuret (sjovt nok 😊)

**Eventuelt:**

Tom vil undersøge muligheden for et foreningskort til banken, så der ikke skal lægges ud til større udgifter.

Torben foreslog, at vi undersøger muligheden for ”bump” på vores veje, da der køres meget hurtigt

Albertslund 7.april 2022 - Hellen